Keijo Kuntola

Keijo Ilmari Kuntola (s. 28. helmikuuta 1954 Kurikka) on entinen suomalainen ampumahiihtäjä.

Kuntola voitti nuorten MM-kilpailuissa kaksi kultaa, kolme hopeaa ja kaksi pronssia vuosina 1972–1975. Lake Placidin 1980 olympialaisissa hän sijoittui 10 kilometrin kilpailussa 35:nneksi ja viestissä seitsemänneksi. Aikuisten MM-kilpailuissa hän sijoittui kuudenneksi viestissä Lahdessa 1981 sekä 33:nneksi 10 kilometrillä Anterselvassa 1983. Pohjoismaiden mestaruuden hän voitti 20 kilometrillä vuonna 1976 ja viestissä vuonna 1980.

Keijo Kuntola edusti seuratasolla Kurikan Ryhtiä. Hän voitti Suomen mestaruuden 20 kilometrillä vuosina 1980 ja 1983 sekä 10 kilometrillä vuonna 1983. Hänen veljensä Ismo Kuntola ja poikansa Tuomo Kuntola ovat myös kilpailleet ampumahiihtäjinä. Hänen pikkuserkkunsa Hilkka Riihivuori on maastohiihdon olympiamitalisti ja maailmanmestari.

Lähteet
 

Suomalaiset ampumahiihtäjät
Vuonna 1954 syntyneet
Elävät henkilöt